open-index/open-wikipedia-markdown huggingface dataset:
Νανοκυτταρίνη

**Νανοκυτταρίνη** (*Nanocellulose*) είναι τύπος νέας κυτταρίνης, οποίος αναφέρεται συνήθως ως κυτταρίνη νανοκλίμακας. Είναι δηλ. υλικό νανοκυτταρινικό αποτελούμενο από ινίδια πάχους 5-20 nm και μήκους έως λίγα μικρόμετρα (μm). Είναι υφής ψευδοπλαστικής, ομοιάζει με ένα ρευστό σώμα παχύρευστο, με υψηλό έως εξαιρετικά υψηλό ιξώδες σε κανονικές συνθήκες αλλά με ανάδευση και θερμοκρασία δύναται να γίνει πολύ λεπτό. Έχει έντονες θιξοτροπικές ιδιότητες.

Παράγεται με διάφορες νανοτεχνολογικές τεχνικές από φυσικές ύλες κυτταρινικών υλικών, πρωτίστως: μπαμπού, φύκια, κενάφ, βαμβάκι, ξύλο (κωνοφόρα), διαμέσου πολτοποίησης με χημικά μέσα αφού κατεργαστεί προηγούμενα και μικρο-ρευστοποιηθεί. Έχει σήμερα ποικίλες εφαρμογές στη βιομηχανία των νέων υλικών (νέα νανοϋλικά, βιοφαρμακευτικά, ρητίνες ξύλου, ηλεκτρονικά μέρη, υπεραγωγοί, μπαταρίες, υποστηρικτικά κατάλυσης, υπεραπορροφητικά υλικά, ηλεκτροδραστικά πολυμερή).

Οι τύποι της νανοκυτταρίνης που παράγονται σήμερα είναι οι εξής: α) νανοκρυσταλλική κυτταρίνη (*cellulose nanocrystal*), ή αλλιώς CNC ή NCC, β) νανοϊνώδης κυτταρίνη (*cellulose nanofibers*), ή αλλιώς CNF, και, γ) βακτηριακή νανοκυτταρίνη (*nanofibrillated cellulose*), ή αλλιώς NFC, η οποία δημιουργείται με τη βοήθεια βακτηρίων.

Χαρακτηριστικές φυσικές, μηχανικές και χημικές ιδιότητες της νανοκυτταρίνης, που είναι και εξαιρετικά πλεονεκτήματα αυτής, είναι τα εξής:

*Εξαιρετικά χαμηλού ειδικού βάρους
*Πιο ανθεκτική μηχανικώς από το Kevlar®
*Ηλεκτρικά αγώγιμη
*Μη τοξική
*Εντελώς διαφανής και αδιαπέραστη από αέρια
*Εύκολα διαθέσιμη παντού και πάμφθηνη στην επεξεργασία της
*Έχει πολύ υψηλή αντοχή σε αξονικό εφελκυσμό (8 φορές υψηλότερη του χάλυβα)
*Σούπερ απορροφητική ως υλικό (τέλεια για αεροτζέλ και αφρώδη) 
*Ανεξάντλητη σε ποσότητες η πρώτη ύλη της (βλ. κυτταρίνη της φυτικής και δασικής βιομάζας).

Τα τελευταία χρόνια για την αξιοποίηση της νανοκυτταρίνης, σε πλήθος εφαρμογών, δείχνουν μεγάλο ενδιαφέρον πολλές εταιρείες από κάθε σχεδόν τεχνολογικό τομέα (νανοϋλικά - αεροναυπηγική - ρητίνες - πλαστικά - αυτοκίνητα).

## Παραπομπές


Κατηγορία:Πολυσακχαρίτες
Κατηγορία:Προϊόντα ξύλου
Κατηγορία:Τεχνολογία ξύλου
Γκοτζίλα

Το **Γκοτζίλα** (αγγλικά: *Godzilla*, ιαπωνικά: ) είναι ένα φανταστικό τέρας ή , που προέρχεται από μια σειρά ιαπωνικών ταινιών. Ο χαρακτήρας εμφανίστηκε για πρώτη φορά στην ταινία Godzilla του 1954 και έγινε παγκόσμιο εικονίδιο της ποπ κουλτούρας, και εμφανίστηκε σε διάφορα μέσα, με κυριότερες εμφανίσεις αυτές σε 32 ταινίες που γυρίστηκαν από την Toho, σε τέσσερις ταινίες του Χόλιγουντ και σε πολλά βιντεοπαιχνίδια, μυθιστορήματα, κόμικς και τηλεοπτικές εκπομπές.

Το Γκοτζίλα ονομάστηκε επίσης «Βασιλιάς των Τεράτων», μια φράση που χρησιμοποιήθηκε για πρώτη φορά στην ταινία Godzilla, Βασιλιάς των Τεράτων! (1956), που είναι η αμερικανικοποιημένη έκδοση της αρχικής ταινίας.

Το Godzilla είναι ένα τεράστιο, καταστροφικό, προϊστορικό θαλάσσιο τέρας που ξύπνησε και ενδυναμώθηκε από την πυρηνική ακτινοβολία. Με τους πυρηνικούς βομβαρδισμούς της Χιροσίμα και του Ναγκασάκι και το περιστατικό με το Lucky Dragon 5 να ήταν ακόμα φρέσκα γεγονότα στην ιαπωνική συνείδηση, το Godzilla σχεδιάστηκε ως αλληγορία των πυρηνικών όπλων. Άλλοι πρότειναν ότι ο Godzilla είναι μια αλληγορία για τις Ηνωμένες Πολιτείες, και ότι συγκεκριμένα είναι ένα τεράστιο θηρίο που ξύπνησε από τον ύπνο του και στην συνέχεια παίρνει εκδίκηση έναντι της Ιαπωνίας. Καθώς η σειρά των ταινιών επεκτάθηκε, μερικές ιστορίες ανέλαβαν λιγότερο σοβαρές υποθέσεις.

## Παραπομπές


## Εξωτερικοί σύνδεσμοι

* Official ''Godzilla'' website άπο την Toho
* Επίσημη ιστοσελίδα της Toho (Ιαπωνικά)
* Γκοτζίλα στο IMDb

Κατηγορία:CGI χαρακτήρες
Κατηγορία:Φανταστικά τέρατα
Κατηγορία:Μυθοπλαστικά ερπετά
Γεώργιος Μπούκουρης

Ο **Γεώργιος Μπούκουρης**, γνωστός με το παρωνύμιο «Χρυσίνας», ήταν Έλληνας πλοιοκτήτης, αγωνιστής και πολιτικός της επανάστασης του 1821.

Καταγόταν από ισχυρή οικογένεια των Σπετσών, πλοιοκτήτες. Πήρε μέρος στην επανάσταση με τα πλοία του, αναφέρεται το πλοίο του «Θαλάσσιος Ίππος» που συμμετείχε σε επιχειρήσεις και το απέκτησε το 1816.

Συμμετείχε στην Α΄ Εθνοσυνέλευση Επιδαύρου ως παραστάτης νήσου Σπετσών και στην Γ΄ Εθνοσυνέλευση Επιδαύρου

## Παραπομπές


Κατηγορία:Έλληνες πληρεξούσιοι
Κατηγορία:Καπεταναίοι του 1821
DKW F89 L

Το **DKW F89 L** ήταν ένα βαν που παράχθηκε από την DKW από το 1948 μέχρι το 1962. Ο διάδοχος του οχήματος ήταν το DKW F1000 L και παρήχθη στην πρώην Δυτική Γερμανία.

## Αναφορές
* "The Mother Of All Modern Minivans: 1949 DKW Schnellaster"
DKW F8 Kastenwagen

Το **DKW F8 Kastenwagen** ήταν ένα sedan delivery που παράχθηκε από την DKW από το 1939 μέχρι το 1949, φτιαχνόταν στο σασί από το επιβατικό DKW. Αντικαταστάθηκε από το DKW F89 L. Το φορτηγάκι ήταν το πρώτο και τελευταίο που παράχθηκε από την εταιρία, καθώς τέτοιου τύπου φορτηγάκια στη Γερμανία δεν ήταν αρκετά δημοφιλή.

## Αναφορές
* Deutsche Autos 1945-1990
Μπέισιν (Αλαμπάμα)

Το **Μπέισιν** (αγγλικά: ***Basin***) είναι μια ανεξάρτητη κοινότητα στην Κομητεία Κόφι στην Αλαμπάμα των ΗΠΑ. Βρίσκεται κατά μήκος της Πολιτειακής Οδού 189 της Αλαμπάμα, 10 χιλιόμετρα νοτιοδυτικά της πόλης Έλμπα.

## Παραπομπές


Κατηγορία:Αλαμπάμα
Ισαβέλλα του Μπωμόν

Η **Ισαβέλλα**, αγγλ.: Isabel de Beaumont, δούκισσα του Λάνκαστερ, από τον Οίκο του Μπριέν (π. 1320 - 1361) ήταν μία Αγγλίδα ευγενής, κόρη του κόμη του Μπωμόν. Με τον γάμο της έγινε δούκισσα του Λάνκαστερ.

## Bιογραφία
Ήταν η νεότερη κόρη του Ερρίκου ντε Μπριέν κόμη του Μπωμόν και της Αλίκης Κόμυν κόμισσας του Μπάκαν.

Η Ισαβέλλα γεννήθηκε περίπου το 1320. Είχε εννέα μεγαλύτερα αδέλφια, συμπεριλαμβανομένου του Ιωάννη 2ου κυρίου του Μπωμόν. Οι γονείς του πατέρα τής Iσαβέλλας ήταν ο Λουδοβίκος του Μπριέν, υποκόμης του Μπωμόν και η Αγνή. Οι γονείς τής μητέρας της ήταν ο Αλέξανδρος Κομύν, σερίφης του Αμπερντήν και η Ιωάννα λε Λατιμέρ. Ο Λουδοβίκος του Μπριέν ήταν ο μικρότερος γιος του Ιωάννη του Μπριέν από την τρίτη σύζυγό του Βερεγγάρια του Λεόν, ενώ ο Aλέξανδρος Κομύν ήταν ο μικρότερος αδελφός του Ιωάννη Κομύν, κόμη του Μπουσάν.

## Οικογένεια
Παντρεύτηκε τον Ερρίκο του Γκρόσμοντ (από τον Οίκο των Ανζού-Πλανταγεντών), 1ο δούκα του Λάνκαστερ το 1337. Η Iσαβέλλα έφερε στον Ερρίκο δύο κόρες, που τελικά κληρονόμησαν τα κτήματα του πατέρα τους:
* Ματθίλδη 1339-1362, κόμισσα του Λέστερ. Παντρεύτηκε τον Γουλιέλμο Ε΄ κόμη του Αινώ. Δεν απέκτησε απογόνους.
* Λευκή 1345-1369, δούκισσα του Λάνκαστερ, παντρεύτηκε τον Ιωάννη της Γάνδης, 2o δούκα του Λάνκαστερ, γιο του Εδουαρδου Γ΄ της Αγγλίας (2ου εξαδέλφου του Ερρίκου του Γκρόσμοντ). Η Λευκή κληρονόμησε όλα τα κτήματα του πατέρα της μετά το τέλος της αδελφής της.
** Ερρίκος Δ΄ 1367-1413, βασιλιάς της Αγγλίας.
** Φίλιππη 1360-1415, παντρεύτηκε τον Ιωάννη Α΄ της Πορτογαλίας και Αλγκάρβε.
** Ελισάβετ, παντρεύτηκε πρώτα τον Ιωάννη Χέιστινγκς κόμη του Πέμπροκ, μετά τον Ιωάννη Χόλλαντ 1ο δούκα του Εξετερ, και έπειτα τον Ιωάννη της Κορνουάλης, βαρόνο του Φάνχοουπ.

Ο Iσαβέλλα απεβίωσε από την πανώλη το 1361 στο κάστρο του Λέστερ. Τάφηκε στο αβαείο Nιούαρκ του Λέστερ. Ο σύζυγός της απεβίωσε επίσης από την πανώλη τον Μάρτιο του 1361.

## Αναφορές


Κατηγορία:Οίκος του Μπριέν
Διώνη Ροδόπης

Η **Διώνη** είναι ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Η Διώνη βρίσκεται στην άκρη της πεδιάδας της Κομοτηνής και στους βορειοανατολικούς πρόποδες του βουνού Ίσμαρος σε υψόμετρο 140 μέτρα. Απέχει 15 χλμ. Δ.-ΝΔ. από τις Σάπες και 23 ΝΑ. από την Κομοτηνή και είναι κτισμένο ανάμεσα στη Στρύμη και Κρωβύλη. Έχει πολιούχο τον Άγιο Νικόλαο αλλά το πανηγύρι  του χωριού διοργανώνεται κάθε χρόνο στις 20 Ιουλίου εορτή του  Προφήτη Ηλία . Στην χαράδρα "Κάτω Ρέμα" (Ιν - ντερέ) υπάρχει σπηλιά με προϊστορικά ευρήματα.

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μοιράνων. Σύμφωνα με το Πρόγραμμα Καλλικράτης, μαζί με τη Στρύμη αποτελούν την τοπική κοινότητα Στρύμης που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 166 κατοίκους. Το 1991 είχε πληθυσμό 290 κατοίκων σύμφωνα με την τότε απογραφή, ο οποίος μειώθηκε σε 228 το 2001.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Αθλητική

Η ***Αθλητική*** ήταν κυπριακή εβδομαδιαία εφημερίδα. Κυκλοφορούσε κάθε Δευτέρα. Η πρώτη έκδοσή της ήταν στις 8 Δεκεμβρίου 1952. Εκδότης της εφημερίδας, σύμφωνα με τον νόμο, ήταν ο Αγησίλαος Τσιαλής. Διευθυνόταν από συντακτική επιτροπή. Για παρά πολλά χρόνια υπήρξε η κυριότερη αθλητική εφημερίδα της Κύπρου, με μεγάλη κυκλοφορία και επιρροή ανάμεσα στους φιλάθλους και τους αθλητικούς κύκλους. Η λειτουργία της αναστάλθηκε στις 7 Ιουλίου 1975, έχοντας κυκλοφορήσει 844 φύλλα.

Τα πρώτα χρόνια η Αθλητική εκτυπωνόταν σε μονόφυλλο (δυο σελίδες) μεγάλο μέγεθος (55 x 42 εκατοστά) και εννιάστηλο σχήμα. Ο τίτλος και μερικοί υπότιτλοι τυπώνονταν σε κόκκινο χρώμα. Αργότερα η εφημερίδα έγινε τετρασέλιδη στο ίδιο μέγεθος και σχήμα. Από το φύλλο 825 (10 Φεβρουαρίου 1975) άλλαξε μέγεθος και σχήμα (tabloid) και εκδιδόταν δωδεκασέλιδη και πολύχρωμη.

## Παραπομπές


## Πηγές
*
*

Κατηγορία:Πρώην αθλητικές εφημερίδες στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Φίλαθλος (εφημερίδα Κύπρου)

Ο ***Φίλαθλος*** ήταν κυπριακή εβδομαδιαία εφημερίδα. Κυκλοφορούσε κάθε Δευτέρα. Η πρώτη έκδοσή της εφημερίδας ήταν στις 25 Σεπτεμβρίου 1965. Αρχικά, διευθυντής της εφημερίδας ήταν ο Θ. Θεμιστοκλέους και αρχισυντάκτης ο Κ. Σολωμονίδης. Στη συνέχεια ανέλαβε διευθυντής ο Παναγιώτης Αντωνίου και εκδιδόταν από συντακτική επιτροπή.

Η λειτουργία της αναστάλθηκε στις 15 Μαΐου 1989.

## Παραπομπές


## Πηγές
*

Κατηγορία:Πρώην αθλητικές εφημερίδες στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Κυπριακό Πρακτορείο Ειδήσεων

Το **Κυπριακό Πρακτορείο Ειδήσεων** (**ΚΥΠΕ**) είναι το κύριο ειδησεογραφικό πρακτορείο της Κύπρου. Είναι ημικρατικός οργανισμός και έχει ως σκοπό την ενημέρωση της κοινής γνώμης στην Κύπρο και στο εξωτερικό, για ευρύ φάσμα θεμάτων που αφορούν την Κύπρο.

Το ΚΥΠΕ έχει επί του παρόντος εμπορικές συμφωνίες με Reuters, AFP, ITAR-TASS, RIA NOVOSTI και MENA και συμφωνίες συνεργασίας με ANA, SANA, Xinhua, ANSA, IRNA, PAP, APS και ATA. Το ΚΥΠΕ ανταλλάσσει επίσης ειδήσεις με το Μακεδονικό Πρακτορείο Ειδήσεων, BTA, STA, KYODO και ROMPRES.

## Ιστορικό
Το ΚΥΠΕ ιδρύθηκε στις 16 Φεβρουαρίου 1976 μετά από πρωτοβουλία του τότε Γενικού Διευθυντή του Ραδιοφωνικού Ιδρύματος Κύπρου (ΡΙΚ) Ανδρέα Χριστοφίδη, ο οποίος επεσήμανε την ανάγκη ύπαρξης εθνικού πρακτορείου ειδήσεων στην Κύπρο. Ο Ανδρέας Χριστοφίδης ανέθεσε στον Ανδρέα Χατζήπαπα, δημοσιογράφο στο ΡΙΚ, να αποστέλλει καθημερινά ένα δελτίο ειδήσεων στα αγγλικά στο Reuters και στο Non-Aligned News Agencies Pool.

Το 1984 το ΚΥΠΕ εξασφάλισε μετάφραση και διανομή των ειδήσεων του και σε άλλες γλώσσες επιπρόσθετα από τα αγγλικά.

Το 1989, η Βουλή των Αντιπροσώπων ενέκρινε το Νόμο για τη λειτουργία του Κυπριακού Πρακτορείου Ειδήσεων ως ημικρατικού οργανισμού με πλήρη δημοσιογραφική ανεξαρτησία.

Στο πλαίσιο της αποστολής του, το Πρακτορείο μεταδίδει ειδήσεις στα ελληνικά και αγγλικά έναντι συνδρομής και στα τουρκικά και αραβικά, σε ελεύθερη πρόσβαση. Διαθέτει Φωτογραφική Υπηρεσία (ημέρας και αρχείου), η οποία εμπλουτίζεται συνεχώς με φωτογραφίες της κυπριακής, ελλαδικής και διεθνούς επικαιρότητας. Το ΚΥΠΕ αποτελεί βασική πηγή πληροφόρησης των ανά τον κόσμο διπλωματικών αποστολών της Κυπριακής Δημοκρατίας. Οι ειδήσεις του αξιοποιούνται από αυτές για ενημέρωση κυβερνητικών αξιωματούχων, βουλευτών και άλλων προσωπικοτήτων, καθώς και για έκδοση δελτίων Τύπου σε διάφορες γλώσσες.

Το ΚΥΠΕ μεταδίδει τέσσερις εκπομπές (περίληψη ειδήσεων 24ώρου, Επισκόπηση Κυπριακού Τύπου, Επισκόπηση Τουρκοκυπριακού Τύπου, Δελτίο Δραστηριότητας Αποδήμων), που απευθύνονται σε ομογενειακές οργανώσεις και ομογενειακά ΜΜΕ σε διάφορες χώρες.

## Παραπομπές


## Πηγές
*
*

## Εξωτερικοί σύνδεσμοι
*

Κατηγορία:Ημικρατικοί Οργανισμοί Κύπρου
Κατηγορία:Μέσα Μαζικής Ενημέρωσης της Κύπρου
Ελευθερία (εφημερίδα Κύπρου)

Η ***Ελευθερία*** ήταν μια κυπριακή εφημερίδα, η οποία εκδιδόταν από το 1906 έως το 1974. 

## Ιστορικό
Η Ελευθερία εκδόθηκε για πρώτη φορά στις 27 Μαΐου 1906. Αρχικά ξεκίνησε ως εβδομαδιαία. Από την 1η Οκτωβρίου 1922 εκδιδόταν δύο φορές την εβδομάδα (Τετάρτη και Σάββατο). Από τις 7 Ιουνίου 1936 η εφημερίδα έγινε καθημερινή.

Ιδρυτές της Ελευθερίας ήταν ο Κύρος Θ. Σταυρινίδης και ο Δημοσθένης Θ. Σταυρινίδης. Την περίοδο 1957-1974 διευθυντής σύνταξης ήταν ο Γιώργος Χατζηνικολάου.

Η Ελευθερία είχε πάντα μεγάλο μέγεθος (62 Χ 45 εκ.), σχήμα εξάστηλο (πλάτος στήλης 6 1/2 εκ.), που αργότερα έγινε οκτάστηλο και τελικά εννεάστηλο (πλάτος στήλης 4 εκ.). Ξεκίνησε ως τετρασέλιδη για να γίνει αργότερα εξασέλιδη, οκτασέλιδη και κάποτε πολυσέλιδη.

Το τελευταίο φύλλο της εφημερίδας (αρ. 14063) κυκλοφόρησε στις 14 Ιουλίου 1974. Η διεύθυνση της εφημερίδας πήρε την απόφαση να αναστείλει την έκδοσή της για καθαρά δεοντολογικούς λόγους, μετά την εκδήλωση του πραξικοπήματος τη Δευτέρα 15 Ιουλίου 1974, αρνούμενη να συνεχίσει την έκδοση της κάτω από συνθήκες λογοκρισίας.

## Παραπομπές


## Πηγές
*
*

Κατηγορία:Εφημερίδες με τόπο έκδοσης την Κύπρο στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Αναγνώστης Οικονόμου

Ο **Αναγνώστης Οικονόμου**, ήταν Έλληνας πολιτικός της επανάστασης του 1821 από την Ύδρα.

Επί τουρκοκρατίας ήταν πρόκριτος της Ύδρας. Συμμετείχε στην Α΄ Εθνοσυνέλευση Επιδαύρου ως παραστάτης νήσου Ύδρας, μέλος του Γ΄ Βουλευτικού το 1824. Αντικατέστησε προσωρινά στην προεδρία του Εκτελεστικού, λόγω ασθενείας, τον  Γεώργιο Κουντουριώτη την περίοδο 23 Δεκεμβρίου 1824 - 6 Φεβρουαρίου 1825. 

Συμμετείχε στην Συνέλευση της Ερμιόνης το 1827 και στην Γ΄ Εθνοσυνέλευση Τροιζήνας

## Παραπομπές


Κατηγορία:Έλληνες πληρεξούσιοι
Κατηγορία:Καπεταναίοι του 1821
Μητροπολίτης Κεφαλληνίας Δημήτριος

Ο **Μητροπολίτης Κεφαλληνίας Δημήτριος** (κατά κόσμον *Σπυρίδων-Ιωάννης Αργυρός*, Λευκάδα, 27 Φεβρουαρίου 1958) είναι Έλληνας θεολόγος, πανεπιστημιακός, επίσκοπος της Εκκλησίας της Ελλάδος. Είναι Μητροπολίτης Κεφαλληνίας από τον Οκτώβριο του 2015.

## Βιογραφικά στοιχεία
Ο κατά κόσμον Σπυρίδων-Ιωάννης Αργυρός, υιός του Δημητρίου και της Αλεξάνδρας, γεννήθηκε στο Φτερνό Λευκάδας στις 27 Φεβρουαρίου 1958. Ύστερα από τις εγκύκλιες σπουδές του στην Λευκάδα, σπούδασε στο Τμήμα Κοινωνικής και Ποιμαντικής Θεολογίας της Θεολογικής Σχολής του Εθνικού και Καποδιστριακού Πανεπιστημίου Αθηνών, όπου ήταν υπότροφος του Ι.Κ.Υ. και από όπου αποφοίτησε το 1986. Κατόπιν πραγματοποίησε μεταπτυχιακές και διδακτορικές σπουδές στη Ρώμη (1986–1991), πάνω στην Παλαιοχριστιανική Αρχαιολογία και Τέχνη στο Pontificio Instituto di Archeologia Cristiana και στην Χριστιανική Αρχαιολογία και Τέχνη. Επίσης, είναι κάτοχος μεταπτυχιακού διπλώματος στην Εκκλησιαστική Ιστορία από το Pontificio Instituto Orientale. Όταν επέστρεψε στην Ελλάδα, εισήχθη στο Τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Ιωαννίνων, από όπου έλαβε πτυχίο το 1995.

Στις 23 Δεκεμβρίου 1980 εκάρη μοναχός στην Ι.Μ. Κοιμήσεως της Θεοτόκου Βελλάς. Διάκονος χειροτονήθηκε στις 25 Δεκεμβρίου 1980 και Πρεσβύτερος στις 26 Φεβρουαρίου 1987 από τον Μητροπολίτη Ιωαννίνων Θεόκλητο. Διετέλεσε Ιεροκήρυκας της Ιεράς Μητροπόλεως Ιωαννίνων, Διευθυντής της Ανωτέρας Εκκλησιαστικής Σχολής Βελλάς (1993-2007) και Πρόεδρος της Διοικούσης Επιτροπής της Ανωτάτης Εκκλησιαστικής Ακαδημίας Βελλάς από το 2007 έως το 2015. Το 2008 εξελέγη Αναπληρωτής Καθηγητής Χριστιανικής και Βυζαντινής Αρχαιολογίας στην Α.Ε.Α. Βελλάς. Ομιλεί την Αγγλική, την Ιταλική και την Γαλλική γλώσσα.

Στις 8 Οκτωβρίου 2015 εξελέγη από την Ιερά Σύνοδο της Ιεραρχίας της Εκκλησίας της Ελλάδος Μητροπολίτης Κεφαλληνίας. Η χειροτονία του σε επίσκοπο έγινε στις 10 Οκτωβρίου στον Ιερό Ναό Αγίου Διονυσίου του Αρεοπαγίτου από τον Αρχιεπίσκοπο Αθηνών Ιερώνυμο. Η ενθρόνισή του πραγματοποιήθηκε στις 10 Νοεμβρίου στον Ιερό Μητροπολιτικό Ναό Ευαγγελισμού της Θεοτόκου Αργοστολίου από τον Αρχιεπίσκοπο Αθηνών Ιερώνυμο.

Είναι συγγραφέας Πανεπιστημιακών βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο.

## Παραπομπές


## Εξωτερικοί σύνδεσμοι
*Επίσημα Στοιχεία Ιεράς Μητροπόλεως Κεφαλληνίας 
*Συνέντευξη Μητροπολίτου Κεφαλληνίας Δημητρίου

Κατηγορία:Μητροπολίτες Κεφαλληνίας
Κατηγορία:Έλληνες θεολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες εκκλησιαστικοί συγγραφείς
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Διλληνιώδη

Τα **Διλληνιώδη** (λατ. *Dilleniales*) είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο  Βασικά Ευδικότυλα (Eudicots). Είναι μονοτυπική τάξη με μόνο μία οικογένεια Διλληνιοειδών στην οποία εντάσσονται 12 γένη και 300 είδη. 

## Ταξινόμηση
### APG IV
Σύμφωνα με το σύστημα APG IV (2016) η τάξη των Διλληνιωδών περιλαμβάνει μόνο μία οικογένεια των Διλληνιοειδών η οποία περιέχει 12 γένη:
* *[[Acrotrema]]*
* *[[Curatella]]*
* *[[Davilla]]*
* *[[Didesmandra]]*
* *[[Dillenia]]*
* *[[Doliocarpus]]*
* *[[Hibbertia]]*
* *[[Neodillenia]]*
* *[[Pachynema]]*
* *[[Pinzona]]*
* *[[Schumacheria]]*
* *[[Tetracera]]*

### Σύστημα του Κρόνκουιστ
Στο παλιό σύστημα του Κρόνκουιστ η τάξη των Διλληνιωδών περιλάμβανε δύο οικογένειες:
* *[[Διλληνιοειδή]]*
* *[[Παιωνιοειδή]]*

## Παραπομπές
Κένεθ Χέιλ

Ο **Κένεθ Λοκ Χέιλ** (αγγλικά: *Kenneth Locke Hale*, 15 Αυγούστου 1934 - 8 Οκτωβρίου 2001) ήταν διακεκριμένος Αμερικανός γλωσσολόγος που δίδαξε επί σειρά ετών στο MIT του Κέιμπριτζ των ΗΠΑ.

## Βιογραφία
Γεννήθηκε το 1934 και ήταν γιος του τραπεζικού Ρόμπερτ Λοκ Χέιλ και της Μέρι Άντελαϊντ, ενώ αναφέρεται ως απόγονος του Άγγλου πουριτανού θεολόγου και συγγραφέα Ρότζερ Γουίλιαμς, ο οποίος ίδρυσε το σημερινό Ροντ Άιλαντ. Στην ηλικία των 6 ετών μετακόμισε οικογενειακώς από το Σικάγο σε ράντσο στο Κάνελο της Αριζόνα. Μεγαλώνοντας στο νέο του περιβάλλον ήρθε σε επαφή με διάφορες γηγενείς ινδιάνικες γλώσσες, τις οποίες παρατήρησε πως μπορούσε να μάθει με σχετική άνεση. Σπούδασε ανθρωπολογία στο Πανεπιστήμιο της Αριζόνα και στη συνέχεια πραγματοποίησε το διδακτορικό του στο Πανεπιστήμιο Μπλούμινγκτον της Ιντιάνα εκπονώντας το 1959 διατριβή πάνω στη γραμματική της ιθαγενούς γλώσσας των Πάπαγκο. Ακολούθως μετέβη για δύο έτη στην Αυστραλία, πραγματοποιώντας επιτόπια έρευνα στις γλώσσες των Αβοριγίνων. Επιστρέφοντας στην πατρίδα του, δίδαξε στο Πανεπιστήμιο του Ιλινόι στο Ουρμπάνα-Σαμπέιν και στο Πανεπιστήμιο της Αριζόνα. Κατόπιν, δίδαξε από το 1967 μέχρι και τη συνταξιοδότησή του στο MIT. Παράλληλα, πραγματοποιούσε για αρκετά χρόνια ταξίδια στη Νικαράγουα, όπου παρέδιδε μαθήματα γλωσσολογίας σε διάφορες ιθαγενείς γλώσσες. Το 1990 έγινε δεκτός στην Εθνική Ακαδημία Επιστημών των ΗΠΑ (αγγλικά: *National Academy of Sciences*). 

Ο Χέιλ απεβίωσε στις 8 Οκτωβρίου του 2001 στο Λέξινγκτον της Μασαχουσέτης. Όσον αφορά την προσωπική του ζωή ήταν παντρεμένος Σάρα Γουίτακερ, μαζί με την οποία απέκτησε τέσσερις γιους.

## Έργο
Ο Χέιλ αναφέρεται ως ομιλητής δεκάδων γλωσσών (σύμφωνα με διάφορα άρθρα, πενήντα ή και περισσότερες) και διακρίθηκε για τις πολυετείς προσπάθειές του για τη διάσωση διαφόρων (συχνά μόνο προφορικών) επαπειλούμενων γλωσσών. Σύμφωνα με τον Αμερικανό γλωσσολόγο και φιλόσοφο Νόαμ Τσόμσκι, ήταν «πραγματικά μια φωνή για αυτούς που δεν έχουν [φωνή]». Τα θεωρητικά ενδιαφέροντα του Χέιλ σχετίζονταν με τη διαγλωσσική μελέτη διαφόρων γλωσσών ανά τον κόσμο, τα χαρακτηριστικά τους και τους κανόνες τους.

## Παραπομπές


Κατηγορία:Αμερικανοί γλωσσολόγοι
Κατηγορία:Αμερικανοί ανθρωπολόγοι
Κατηγορία:Αμερικανοί πανεπιστημιακοί
Ναός της Αγίας Τριάδος Σταυροδρομίου

Ο Ορθόδοξος **Ναός της Αγίας Τριάδος Σταυροδρομίου** βρίσκεται στην πλατεία Ταξίμ της Κωνσταντινούπολης.

Η ανέγερσή του ξεκίνησε το 1867 και επίσημος θεμέλιος λίθος ετέθη το 1869. Tα εγκαίνια τελέσθηκαν προεξάρχοντος του Οικουμενικού Πατριάρχου Ιωακείμ Γ΄, ανήμερα της εορτής της Υψώσεως του Τιμίου Σταυρού (Κυριακή 14 Σεπτεμβρίου).

Το αρχικό σχέδιο ήταν του αρχιτέκτονα Ποτεσσάρου και, όταν αυτός εγκαταστάθηκε στο Παρίσι, ανέλαβε ο Αυτοκρατορικός Κάλφας Βασιλάκης Ιωαννίδης Εφένδης. Η εκκλησία είναι γοτθικού ρυθμού και χαρακτηρίζεται από δύο κωδωνοστάσια και παράθυρα σε σχήμα ρόδου βιτρό. Ο ναός περιβάλλεται από μεγάλο κήπο, ο οποίος συνορεύει με την αυλή του παραπλεύρως κείμενου Ζάππειου Παρθεναγωγείου.

## Παραπομπές


## Πηγές
* Κολώνας Β. 2012. Έλληνες αρχιτέκτονες στην Οθωμανική Αυτοκρατορία (19ος-20ος αιώνας), Εκδόσεις Ολκός.
* Μεγαλώνυμος Κοινότης Σταυροδρομίου, Αγία Τριάδα Σταυροδρομίου
* Η Αγία τριάδα -Το καμάρι της ομογένειας στην Πόλη, constantinoupoli.com

Κατηγορία:Εκκλησίες στην Κωνσταντινούπολη
DKW

thumb|250px|Το σήμα της DKW

Η **DKW** (Dampf-Kraft-Wagen, ελληνικά: "ατμοκίνητα οχήματα", επίσης Deutsche Kinder-Wagen ελληνικά: «γερμανικό παιδικό όχημα» και Das-Kleine-Wunder, ελληνικά: «το μικρό θαύμα») ήταν μια γερμανική εταιρία που παρήγαγε αυτοκίνητα. To 1932 ήταν μια από τις εταιρείες που σχημάτισαν την **Auto Union**, η οποία στη συνέχεια εξελίχθηκε στην Audi.

Η DKW ιδρύθηκε το 1916 από τον Γιόργκεν Ράσμουσεν στο Τσόπαου της Σαξονίας για την παραγωγή ατμομηχανών. Εκείνο το έτος προσπάθησε να παράγει ένα ατμοκίνητο αυτοκίνητο, που ονομάστηκε DKW. Αν και ανεπιτυχής, έφτιαξε μια μικρή δίχρονη μηχανή παιχνιδιών το 1919, που ονομάστηκε Des Knaben Wunsch - «η επιθυμία του αγοριού». Έβαλε μια ελαφρώς τροποποιημένη έκδοση αυτού του κινητήρα σε μια μοτοσικλέτα και το ονόμασε Das Kleine Wunder - «το μικρό θαύμα» τα αρχικά από το οποίο έγινε η μάρκα DKW: μέχρι τα τέλη της δεκαετίας του 1920, η DKW ήταν ο μεγαλύτερος κατασκευαστής μοτοσικλετών στον κόσμο.

Τον Σεπτέμβριο του 1924, η DKW αγόρασε τη Slaby-Beringer, σώζοντάς την από την οικονομική κρίση του υπερπληθωρισμού της Γερμανίας. Ο Ρούντολφ Σλάμπι έγινε επικεφαλής μηχανικός της DKW. Το 1932, η DKW συγχωνεύτηκε με τις Audi, Horch και Wanderer για να σχηματίσει την Auto Union. Μετά τον Β΄ Παγκόσμιο Πόλεμο, η DKW μετακόμισε στη Δυτική Γερμανία. Το αρχικό εργοστάσιο έγινε η MZ. Η Auto Union ανήκε στην κυριότητα της Daimler-Benz το 1957 και αγοράστηκε από τον Όμιλο Volkswagen το 1964. Το τελευταίο γερμανικό αυτοκίνητο της DKW ήταν το F102, το οποίο σταμάτησε την παραγωγή το 1966. Ο διάδοχός του, το τετράχρονο F103, κυκλοφόρησε ως Audi, μια άλλη μάρκα Auto Union.

Τα αυτοκίνητα με σήμα DKW συνέχισαν να κατασκευάζονται με άδεια στη Βραζιλία και την Αργεντινή μέχρι το 1967 και το 1969 αντίστοιχα. Το εμπορικό σήμα DKW ανήκει επί του παρόντος στην Auto Union GmbH, θυγατρική της Audi AG, η οποία κατέχει επίσης τα δικαιώματα για άλλα ιστορικά εμπορικά σήματα και πνευματική ιδιοκτησία της Auto Union.

## Παραπομπές


## Εξωτερικοί σύνδεσμοι
* 

Κατηγορία:Γερμανικές αυτοκινητοβιομηχανίες
Κατηγορία:Γερμανικά εμπορικά σήματα
Volkswagen Crafter

Το **Volkswagen Crafter**, που πρωτοκυκλοφόρησε το 2006, είναι το μεγαλύτερο πολυμορφικό βαν 3 έως 5 τόνων που παράγεται και πωλείται από τη γερμανική αυτοκινητοβιομηχανία Volkswagen Commercial Vehicles. Το Crafter αντικατέστησε το Volkswagen LT που κυκλοφόρησε για πρώτη φορά το 1975, αν και είναι γνωστό ως LT3 ως κωδικός της μονάδας παραγωγής.

Η πρώτη γενιά του Crafter παρήχθη στα εργοστάσια της Mercedes-Benz Ludwigsfelde και Ντύσσελντορφ, τα ίδια γερμανικά εργοστάσια όπου κατασκευάζεται το Mercedes-Benz Sprinter, ενώ η δεύτερη γενιά παράγεται στην Πολωνία, λόγω της λήξης της σχετικής συνεργασίας της Volkswagen με την Mercedes-Benz.

Το Crafter είναι ένα ιδανικό βασικό όχημα για μετατροπές μικρών λεωφορείων και η Volkswagen διαθέτει μια λίστα με διαπιστευμένους ειδικούς μετατροπής οχημάτων. Η Volkswagen Commercial Vehicles κυκλοφόρησε έναν αναθεωρημένο Crafter τον Απρίλιο του 2011. Ο σχεδιασμός της μπροστινής γρίλιας άλλαξε και ακολούθησε την τρέχουσα γλώσσα σχεδιασμού της μάρκας Volkswagen.

Η δεύτερη γενιά του Crafter παρουσιάστηκε το 2016 και εισήχθη στην αγορά τον Μάρτιο του 2017. Επίσης, τον Σεπτέμβριο του 2016 η Volkswagen παρουσίασε στο Ανόβερο μια πλήρως ηλεκτροκίνητη έκδοση, με τις πρώτες παραδόσεις να ξεκινούν το 2017. Η έκδοση αυτή, υπό την ονομασία **Volkswagen e-Crafter**, φέρει μπαταρία 43 kWh, που του προσφέρει αυτονομία 208 χιλιόμετρα. Παράλληλα, κυκλοφορούν και εκδόσεις 2.0L TDI που παράγουν 80 kW / 109 PS, 100 kW / 136 PS και BiTDI 120 kW / 163 PS με τον κινητήρα αναθεωρημένο, ενώ το ωφέλιμο φορτίο αυξήθηκε έως και 10% σε ορισμένα μοντέλα.

## Εξωτερικοί σύνδεσμοι
* Η επίσημη γερμανική ιστοσελίδα της ηλεκτροκίνητης έκδοσης Volkswagen e-Crafter

Crafter
Κατηγορία:Γερμανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό
Στέφανος Δεμίρης

Ο **Στέφανος Δεμίρης** ήταν Έλληνας ποδοσφαιριστής, ο οποίος αγωνίστηκε στην ΑΕΚ, τον Παναιγιάλειο και τον Άρη.

## Καριέρα
Ο Δεμίρης ξεκίνησε την καριέρα του στην  Α.Ε. Καβάλας και στη συνέχεια μεταγράφηκε στην ΑΕΚ. Την πρώτη χρονιά του πρωταθλήματος της Α' εθνικής έπαιξε σε δέκα αγώνες πετυχαίνοντας δύο γκολ. Την επόμενη χρονιά πέτυχε πέντε γκολ σε 14 ματς σε όλες τις διοργανώσεις, αλλά στα μέσα της σεζόν 1961-62 παραχωρήθηκε ως δανεικός στον Παναιγιάλειο, όπου παρέμεινε ως το καλοκαίρι του 1963.

Το 1963-64, βοήθησε τον Άρη να κερδίσει την έξοδο του στις ευρωπαϊκές διοργανώσεις για πρώτη φορά και στις 23 Φεβρουαρίου 1964 πέτυχε δύο τέρματα εναντίον της ΑΕΚ, στη νίκη των "κίτρινων" με 2-0, ένας αγώνας που μνημονεύεται ως η "εκδίκηση του Δεμίρη".

Το καλοκαίρι του 1964, έληξε ο δανεισμός του και η ΑΕΚ παραχώρησε τον παίκτη μετά από έρανο των συνδέσμων φιλάθλων του Άρη για να συγκεντρωθεί το ποσό που ζητούσε ο Αθηναϊκός σύλλογος. Έπαιξε στους δύο αγώνες κόντρα στην Ρόμα τον Σεπτέμβριο του 1964, αλλά στις 18 Οκτωβρίου 1964 αποβλήθηκε στον αγώνα εναντίον της Δόξας Δράμας, όταν διαπληκτίστηκε με αντίπαλο του. Η ΕΠΟ τον τιμώρησε με ένα μήνα αποκλεισμό από την αγωνιστική δράση, αλλά μετά την επιστροφή του πέτυχε χατ-τρικ κόντρα στον Πανιώνιο στη Νέα Σμύρνη.

Έπαιξε στα ευρωπαϊκά ματς απέναντι στην Κολωνία, με τον Άρη να σημειώνει την πρώτη του ευρωπαϊκή νίκη, και στο εντός έδρας παιχνίδι απέναντι στην Γιουβέντους, όπου είχε σουτ στο οριζόντιο δοκάρι.

Συνέχισε ως επιθετικός μέσος, αλλά διάφοροι τραυματισμοί θα τον περιορίσουν τη σεζόν 1967-68, ενώ την επόμενη χρονιά δεν ήταν βασικός, αγωνιζόμενος μόνο σε τέσσερις αγώνες. Το καλοκαίρι του 1969 συμμετείχε στην προετοιμασία της ομάδας, αλλά αποφάσισε να αποσυρθεί από το ποδόσφαιρο σε ηλικία 28 ετών.

## Προπονητική καριέρα
Μετά το τέλος της ποδοσφαιρικής του καριέρας ασχολήθηκε με την προπονητική σε τοπικό επίπεδο στη Βόρεια Ελλάδα (Φλώρινα σεζόν 1971-72) , Εδεσσαϊκός (Απρίλιος 1973) αλλά κυρίως στη Θεσσαλονίκη. Μάλιστα είναι ο προπονητής που πιστώθηκε την προώθηση και καθιέρωση του νεαρού τότε Γιώργου Δώνη στον τοπικό Παύλο Μελά το 1985.  Τη σεζόν 1989-1990 διετέλεσε προπονητής του Αιγινιακού στη Γ΄Εθνική Κατηγορία).

## Στατιστικά με τον Άρη



## Παραπομπές

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναιγιάλειου
Κατηγορία:Επιθετικοί ποδοσφαιριστές
Συγγένεια εξ αίματος

δεξιά|μικρογραφία|Ο αριθμός δίπλα σε κάθε κουτί στον πίνακα συγγένειας εξ αίματος δείχνει τον βαθμό της σχέσης για κάθε άτομο.
Η **συγγένεια εξ αίματος** είναι το είδος συγγένειας κατά το οποίο ένας άνθρωπος κατάγεται από τον ίδιο πρόγονο μαζί με άλλα άτομα.

Οι νόμοι πολλών περιοχών χρησιμοποιούν την συγγένεια εξ αίματος για να καθορίσουν τις απαγορευμένες σεξουαλικές σχέσεις και γάμους. Οι εν λόγω κανόνες χρησιμοποιούνται και για τον ορισμό των κληρονόμων μιας περιουσίας, νόμοι που διαφέρουν ανάλογα με την περιοχή. Σε ορισμένες περιοχές και εποχές, ο γάμος μεταξύ ξαδερφών είναι κοινωνικά αποδεκτός και αναμενόμενος, ενώ σε άλλες, λόγω της αιμομιξίας, είναι ταμπού.

Ο βαθμός της σχετικής συγγένειας εξ αίματος μπορεί να παρουσιαστεί με ένα πίνακα συγγένειας εξ αίματος στο οποίο κάθε επίπεδο γραμμικής συγγένειας εξ αίματος (με βάση την γενιά ή την μείωση) εμφανίζεται ως μια σειρά, και τα άτομα με συγγένεια εξ αίματος μοιράζονται την ίδια σειρά. Το Σύστημα των Κόμβων είναι αριθμητικός συμβολισμός για την συγγένεια εξ αίματος χρησιμοποιώντας τον αριθμό των κοινών προγόνων Ανεντάφελ.

## Παραπομπές

Κατηγορία:Γενετική του ανθρώπου
Κατηγορία:Γενετική ιατρική
Κατηγορία:Συγγένεια και καταγωγή
Πολυπολιτισμικότητα

Ο όρος **πολυπολιτισμικότητα**, ή και **πολυπολιτισμός** έχει μια σειρά σημασιών στα πλαίσια της κοινωνιολογίας, της πολιτικής φιλοσοφίας. Στην κοινωνιολογία και στην καθομιλουμένη, έχει την έννοια της συνύπαρξης πολλών εθνικοτήτων και ανθρώπων διαφορετικών πολιτισμών. Τέτοια παραδείγματα είναι η Νέας Υόρκης και η Ρωσία. Η πολυπολιτισμικότητα θεωρείται από τους υποστηρικτές της ως ένα πιο δίκαιο σύστημα που επιτρέπει στους ανθρώπους να εκφράζουν πραγματικά ποιοι είναι μέσα σε μια κοινωνία.  Ο καθηγητής πολιτικών επιστημών του Χάρβαρντ Robert D. Putnam πραγματοποίησε μια σχεδόν δεκαετή μελέτη σχετικά με το πώς η πολυπολιτισμικότητα επηρεάζει την κοινωνική εμπιστοσύνη. Ερεύνησε σε δείγμα 26.200 ατόμων σε 40 αμερικανικές κοινότητες, διαπιστώνοντας ότι όταν τα δεδομένα προσαρμόστηκαν για την τάξη, το εισόδημα και άλλους παράγοντες, τόσο πιο κλειστή είναι μια κοινότητα, αντιστοίχως μεγαλύτερη είναι η απώλεια εμπιστοσύνης. 

## Η διαδρομή της Πολυπολιτισμικότητας
Η αρχή της πολυπολιτισμικότητας εντοπίζεται στον Καναδά κατά το 1960-70. Στον Καναδά ήδη από τις αρχές της δεκαετίας του 1960 εντοπίζεται η πρώτη οργανωμένη κίνηση πολυπολιτισμικού χαρακτήρα. Συγκεκριμένα, το 1962 συστήθηκε η Εξεταστική των Πραγμάτων Επιτροπή (Royal Commission on Bilingualism and Biculturalism) για το θέμα της διγλωσσίας και του διπολιτισμού. Σκοπός της ήταν η διαφύλαξη των δύο κυρίαρχων πολιτισμών της καναδικής κοινωνίας αλλά και των πολιτισμών των υπόλοιπων μειονοτικών ομάδων. Αιτία για την σύσταση αυτής της επιτροπής ήταν η σύγκρουση μεταξύ των δύο βασικών ομάδων της καναδικής κοινωνίας, των Αγγλοκαναδών και των Γαλλοκαναδών. Με τον όρο της πολυπολιτισμικότητας στον Καναδά εκείνη την εποχή συμπεριλαμβάνεται α) η αποδοχή της πολιτισμικής πολυμορφίας και β) η απαγκίστρωση από ρατσιστικές ιδέες και τον εθνικισμό που προκρίνονταν έως τότε, έστω και άρρητα, από την επίσημη κυβερνητική πολιτική. Ένας όμως επιπλέον σημαντικός στόχος ήταν και η ένταξη των μεταναστών στην καναδική κοινωνία. 

## Παραπομπές


Κατηγορία:Κοινωνικές θεωρίες
Κατηγορία:Διοίκηση ανθρωπίνων πόρων
Κατηγορία:Ιστορία Διαπολιτισμικότητας
Ωλήν (περιοδικό)

Ο ***Ωλήν*** ήταν βραχύβιο λογοτεχνικό περιοδικό που εκδίδονταν στην Αθήνα από το 1980 έως και το 1983. Η ονομασία του περιοδικού είναι από το όνομα ενός θρυλικού ποιητή από την αρχαία Λυκία.

Ιδρυτές και συνεργάτες του περιοδικού ήταν ο ποιητής Ηλίας Λάγιος και οι φίλοι του Μίτσα Παλαιολόγου (μετέπειτα σύζυγός του), Μανόλης Γιακουμάκης, Γιώργος Κοροπούλης, κ.ά. Στο περιοδικό αυτό, ο Λάγιος έγραφε με το δικό του όνομα ως υπεύθυνος κατά τον νόμο, αλλά και με το ψευδώνυμο «Αλέξης Φωκάς» ως ποιητής. Η Μίτσα Παλαιολόγου ήταν υπεύθυνη ύλης.

Το τεύχος 9 (Απρ. 1982) ήταν αφιερωμένο στον *[[Μικρός Ήρως|Μικρό Ήρωα]]*. Το 10ο και τελευταίο τεύχος (Μάρτ. 1983) του περιοδικού ήταν αφιερωμένο στον ποιητή Μιχάλη Γκανά. 

Επίσης, με το εκδοτικό σήμα «Ωλήν», κυκλοφόρησαν ποιητικές συλλογές του Ηλία Λάγιου (*Πρόοδοι εν προόδω*, 1981· *Ασκήσεις I-IX*, 1984, με το ψευδώνυμο Αλέξης Φωκάς), του Μανόλη Γιακουμάκη (*Απελάτες στο Αιγαίο*, 1981· *Μικρή καθοδήγηση*, 1984) και του Δημήτρη Κατσιμάνη (*Το τομάρι του πόνου*, 1981).

## Σημειώσεις

Κατηγορία:Ελληνικά λογοτεχνικά περιοδικά
Ιφωσφαμίδη

thumb|right|Χημική δομή της Ιφωσδαμίδης
Η **ιφωσφαμίδη** (*Ifosfamide*) είναι χημική δραστική ουσία, η οποία ως αντικαρκινικό φάρμακο (με την εμπορική ονομασία **Ifex**, μεταξύ άλλων) χρησιμοποιείται σε χημειοθεραπείες έναντι διαφόρων μορφών καρκίνου. Εγκρίθηκε, για πρώτη φορά, για ιατρική χρήση στις Ηνωμένες Πολιτείες Αμερικής το 1987.

Η δράση της ουσίας είναι αμιγώς αντινεοπλασματική και κυτταροτοξική. Αρχικά ως δραστική, δεν επιδρά κυτταροτοξικά αλλά ενεργοποιείται στη συνέχεια από μικροσωμικά ένζυμα. Η κυτταροτοξική δραστικότητα της ιφωσφαμίδης λαμβάνει χώρα όταν συμβαίνει χημική αλκυλίωση των πυρηνόφιλων σε επιλεγμένα κύτταρα. Ενεργοποιεί έτσι τον δακτύλιο οξαζαφωσφορίνης και επιφέρει αλληλεπίδραση στη διασύνδεση DNA-DNA. Η χρήση της ουσίας γίνεται πάντοτε ενδοφλέβια. 

## Ενδείξεις
Συνιστάται και χρησιμοποιείται για μία σειρά πολύ σοβαρών νοσημάτων, όπως:
* Καρκίνος όρχεων
* Καρκίνος στήθους
* Λεμφώματα (λ.χ. λέμφωμα Χόντζκιν)
* Οστεοσάρκωμα
* Πνευμονικός καρκίνος
* Καρκίνος ωοθηκών

## Παρενέργειες
Συνηθισμένες παρενέργειες αποτελούν: η απώλεια μαλλιών, συχνοί έμετοι, αιματουρία και προβλήματα στους νεφρούς.

## Επανεξέταση
Το 2020 ο Ευρωπαϊκός Οργανισμός Φαρμάκων ξεκίνησε επανέλεγχο ορισμένων φαρμάκων που περιέχουν τη δραστική ουσία *ιφωσφαμίδη*, με σκοπό να διερευνηθεί εάν υπάρχει μεγαλύτερος κίνδυνος εγκεφαλοπάθειας, ιδίως σε ασθενείς που τη λαμβάνουν για την καταπολέμηση καρκίνων των λεμφωμάτων.

## Παραπομπές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αντινεοπλασματικά φάρμακα
Κατηγορία:Οργανικές ενώσεις χλωρίου
Κατηγορία:Οργανικές ενώσεις με φωσφόρο
Κατηγορία:Οργανικές ετεροκυκλικές αμίνες
Λεβιάθαν (Παλαιά Διαθήκη)

[μικρογραφία|''Η Καταστροφή του Λεβιάθαν'' του [Γκυστάβ Ντορέ (1865). Παρουσιάζει το θηλυκό Λεβιάθαν στη θάλασσα και τον Θεό που πηγαίνει να το σκοτώσει για να μην καταλάβουν οι απόγονοι τους τον κόσμο]]
Το **Λεβιάθαν** είναι ένα θαλάσσιο τέρας που αναφέρεται έξι φορές στην Παλαιά Διαθήκη.  Πρόκειται για ένα είδος γιγάντιου φιδιού ή κροκοδείλου. Ο μύθος λέει ότι ο Θεός έφτιαξε ένα αρσενικό και ένα θηλυκό λεβιάθαν, αλλά σκότωσε  το θηλυκό γιατί οι απόγονοί τους θα κυρίευαν τον κόσμο. Σύμφωνα με τον μύθο, μόνο το στόμα του είναι όσο ένα γήπεδο ποδοσφαίρου (αφού μπορεί να καταπιεί ένα  καράβι σαράντα μέτρων).

## Εξωτερικοί σύνδεσμοι
* 

Κατηγορία:Τέρατα
Κατηγορία:Πρόσωπα της Παλαιάς Διαθήκης
Γνήσιο αντίγραφο (ταινία, 2010)

Το ***Γνήσιο αντίγραφο*** (γαλλικά: *Copie conforme*) είναι ταινία του 2010 του Ιρανού σκηνοθέτη Αμπάς Κιαροστάμι, με πρωταγωνιστές τη Ζυλιέτ Μπινός και τον Βρετανό τραγουδιστή της όπερας Ουίλιαμ Σίμελ, στον πρώτο του κινηματογραφικό ρόλο. 

Η ταινία γυρίστηκε στην Τοσκάνη και ήταν γαλλικής πλειοψηφικής παραγωγής, με συμπαραγωγούς την Ιταλία και το Βέλγιο. Οι διάλογοι είναι στα γαλλικά, στα αγγλικά και στα ιταλικά. 

Η ταινία έκανε πρεμιέρα στο Φεστιβάλ των Καννών το 2010, όπου η Ζυλιέτ Μπινός κέρδισε το βραβείο καλύτερης ηθοποιού για την ερμηνεία της.

## Πλοκή
Ο Βρετανός συγγραφέας Τζαίημς Μίλερ (Σίμελ) βρίσκεται στην Τοσκάνη για να παρουσιάσει το νέο του βιβλίο, με τίτλο *Γνήσιο αντίγραφο*, στο οποίο υποστηρίζει ότι, στην τέχνη, τα ζητήματα αυθεντικότητας είναι άσχετα επειδή κάθε αναπαραγωγή είναι από μόνη της πρωτότυπο, ακόμη και το πρωτότυπο είναι ένα αντίγραφο μιας άλλης φόρμας. Μια Γαλλίδα έμπορος αντικών (Μπινός), παρευρίσκεται στην εκδήλωση με τον 11χρονο γιο της αλλά πρέπει να φύγει νωρίς επειδή ο γιος της πεινάει και επιμένει να φύγουν. Αφήνει τον αριθμό τηλεφώνου της στον μεταφραστή του Μίλερ.

Η Μίλερ και η γυναίκα συναντιούνται αργότερα στη γκαλερί της και πηγαίνουν μια βόλτα σε ένα κοντινό χωριό στην Τοσκάνη, επισκέπτονται μουσεία και συζητούν για τη ζωή και την τέχνη.

Κατά τη διάρκεια μιας ημέρας, η σχέση τους υφίσταται περίεργο μετασχηματισμό και καθώς αυτοί οι δύο ξένοι γνωρίζονται καλύτερα, γίνεται σαφές ότι υπάρχουν περισσότερα στη σχέση τους. Η  ταινία στη συνέχεια εξελίσσεται σε ένα παιχνίδι ανάμεσα στο ψέμα και την αλήθεια, καταλήγοντας σε πολυδιάστατο τέλος. 

## Παραπομπές


Κατηγορία:Ταινίες του 2010
Κατηγορία:Γαλλικές ταινίες της δεκαετίας 2010
Κατηγορία:Γαλλόφωνες ταινίες
Συνθετικό ένζυμο

Τα **συνθετικά ένζυμα** () είναι ενώσεις που μπορούν να παίξουν ρόλο καταλύτη σε μία χημική αντίδραση.  Αποτελούνται συνήθως από οργανικά μόρια (αμίνες ή οξέα) τα οποία δύνανται να καταλύσουν με ένα συγκεκριμένο, τυπικά μάλλον περίπλοκο τρόπο πολλούς τύπους αντιδράσεων, βιοχημικής συνήθως φύσεως. Όπως και τα ένζυμα, τα συνθετικά ένζυμα μπορούν να ελέγξουν συγκεκριμένες μεταβατικές καταστάσεις σε μία αντίδραση και ακολουθούν τυπικά την κινητική κατά Michaelis-Menten.

Χαρακτηριστικά παραδείγματα ενώσεων που δρουν ως συνθετικά ένζυμα, είναι λ.χ., οι κυκλοδεξτρίνες (με *υδρόφιλη* εξωτερική δομή και *υδρόφοβη* εσωτερικη).

## Υποσημειώσεις
:  Ο όρος *synzyme* ουσιαστικά σημαίνει συνθετικό ένζυμο.

## Παραπομπές
 

Κατηγορία:Κατάλυση
Από τον καθένα σύμφωνα με τις δυνατότητές του, στον καθένα σύμφωνα με τις ανάγκες του

Η φράση **Από τον καθένα σύμφωνα με τις δυνατότητές του, στον καθένα σύμφωνα με τις ανάγκες του** (Γερμανικά: *Jeder nach seinen Fähigkeiten, jedem nach seinen Bedürfnissen*) γράφτηκε από τον Καρλ Μαρξ στο βιβλίο του Κριτική του Προγράμματος της Γκότα. Η φράση αναφέρεται στην ελεύθερη πρόσβαση και διανομή αγαθών, κεφαλαίων και υπηρεσιών. Κατά τη μαρξιστική άποψη, η εφαρμογή της θα καταστεί δυνατή με την αφθονία αγαθών και υπηρεσιών που θα είναι σε θέση να παράγει ένα κομμουνιστικό σύστημα, με το σκεπτικό ότι, με την πλήρη ανάπτυξη του σοσιαλισμού και απεριόριστων παραγωγικών δυνάμεων, θα είναι αρκετά ώστε να μοιραστούν ισόποσα.

## Παραπομπές


Κατηγορία:Μαρξισμός
Κατηγορία:Κομμουνισμός
Κατηγορία:Φράσεις
Ακτινοβολία Χόκινγκ

Η **ακτινοβολία Χόκινγκ** είναι ακτινοβολία που εικάζεται ότι εκπέμπεται και απελευθερώνεται από μαύρες τρύπες, λόγω των κβαντικών επιδράσεων. Το όνομά της έλαβε από τον το όνομα του Βρετανού φυσικού Στήβεν Χόκινγκ, ο οποίος ανέπτυξε πρώτος την σχετική θεωρία για την ύπαρξή της το 1974.

Η ακτινοβολία Hawking μειώνει τη μάζα και την περιστροφική ενέργεια των μαύρων τρυπών και επομένως θεωρείται επίσης ότι προκαλεί εξάτμιση της μαύρης τρύπας. Εξαιτίας αυτού, οι μαύρες τρύπες που δεν αποκτούν μάζα με άλλα μέσα, αναμένεται να συρρικνωθούν και τελικά να εξαφανιστούν, πιθανότατα με μια τεράστια τελική έκρηξη. Για όλες εκτός από τις μικρότερες μαύρες τρύπες, η διαδικασία αυτής της συρρίκνωσης θα συνέβαινε με εξαιρετικά βραδύ ρυθμό. Η θερμοκρασία της ακτινοβολίας είναι αντιστρόφως ανάλογη με τη μάζα της μαύρης τρύπας, επομένως οι μικροσκοπικές μαύρες τρύπες προβλέπεται να είναι μεγαλύτεροι εκπομποί ακτινοβολίας από τις μεγαλύτερες μαύρες τρύπες και θα πρέπει να διαχέονται γρηγορότερα.

## Παραπομπές


## Βιβλιογραφία
*  → Hawking's first article on the topic
*  → first detailed studies of the evaporation mechanism
*  → links between primordial black holes and the early universe
* 
* 
*  → experimental searches for primordial black holes thanks to the emitted antimatter.
* 
*  → searches for new physics (quantum gravity) with primordial black holes.
*  → evaporating black holes and extra-dimensions.
* 
* 
*  → determination of black hole's life and extra dimensions.
*  → consistent derivation of the Hawking radiation in the Fulling–Davies mirror model.
*  consists of the recent developments and predictions of loop quantum gravity about gravity in small scales including the deviation from Hawking radiation effect by Mohammad H. Ansari.
*  → studies the deviation of a loop quantized black hole from Hawking radiation. A novel observable quantum effect of black hole quantization is introduced.
*  → Hawking radiation evaporation formula derivation.
* 

## Εξωτερικοί σύνδεσμοι
* Hawking radiation calculator tool
* The case for mini black holes A. Barrau & J. Grain explain how the Hawking radiation could be detected at colliders

Κατηγορία:Κβαντική μηχανική
Κατηγορία:Ακτινοβολία
Παραλίμνη Γιαννιτσών

Η **Παραλίμνη** είναι οικισμός της Κεντρικής Μακεδονίας στην Περιφερειακή Ενότητα Πέλλας.

## Γενικά - ιστορικά στοιχεία
Η Παραλίμνη βρίσκεται 7 χιλιόμετρα νοτιοανατολικά της πόλης των Γιαννιτσών σε υψόμετρο 10 μέτρα. Ανήκει στον δήμο Πέλλας και παλιότερα υπαγόταν στον πρώην Δήμο Γιαννιτσών.

Η Παραλίμνη είναι ένα χωριό που δημιουργήθηκε παρά τη λίμνη των Γιαννιτσών μετά την αποξήρανσή της (1926-1935) στην θέση που βρισκόταν ο σταθμός (πέρασμα) Τσέκρι. Η ονομασία Τσέκρι δηλώνει μια τοποθεσία που τα νερά είναι ρηχά. Γύρω από την λίμνη των Γιαννιτσών αναπτύσσονταν ελώδεις- βαλτώδεις περιοχές και μια από αυτές ήτανε το Τσέκρι. Υπήρχε σκάλα για τις βάρκες (μπλάβες) και καλύβα. Στην τοποθεσία χτίστηκε το 1870 εκκλησία αφιερωμένη στον Άγιο Αθανάσιο (στην είσοδο του ναού υπάρχει επιγραφή που αναγράφει το έτος 1774). Η ύπαρξη της εκκλησία κρατούσε πάντα κοντά της λίγες οικογένειες.

Το 1886 η περιοχή αναγράφεται ως "Τσιφλίκι" με 4 σπίτια. Ο σταθμός Τσέκρι ήταν πέρασμα πληθυσμών επειδή βρισκόταν πάνω στον άξονα της Εγνατίας Οδού και ταυτόχρονα σημείο εισόδου στην λίμνη. Στους πληθυσμούς της εποχής που χρησιμοποιούσαν τον σταθμό για ανάπαυλα ανήκουνε και οι Σαρακατσάνοι. Περνούσαν από το Τσέκρι την άνοιξη όταν ανέβαιναν στα βουνά της δυτικής Μακεδονίας και το φθινόπωρο όταν οδηγούσαν τα κοπάδια τους στα χειμαδιά της Χαλκιδικής κυρίως. Το Φθινόπωρο του1944 εγκαταστάθηκαν στο Τσέκρι οι Παρδαλαίοι από το Πισοδέρι και στη συνέχεια οι Παλασκαίοι, οι Φλωραίοι, οι Μαλογιανναίοι, οι Γκολφαίοι, οι Γιδαραίοι, οι Τυχαλαίοι, οι Κατσουλαίοι που όλοι τους ήταν Χασσανδρινοί (Κασσανδρινοί) προέρχονταν δηλαδή από τα χειμαδιά της Χαλκιδικής. Οι Γεωργουλακαίοι, οι Συργκαναίοι, η φάρα του Καντή και του Τούμπα προέρχονταν από τα χειμαδιά του Βερμίου - Θεσσαλίας. Το 1941 με την σύμφωνη γνώμη του νομάρχη μεταφέρονται από τα χωριά της Δράμας οικογένειες προσφύγων από την περιοχή της Δράμας. Μετά το τέλος του πολέμου το 1945 παραμένουν στο Τσέκρι περίπου 3 οικογένειες καθώς οι υπόλοιπες επέστρεψαν στη Δράμα. Παράλληλα έρχονται: 34 οικογένειες από το Ελεύθερο Γρεβενών οι Σαρουσαβιδαίοι, οι Χατζηπαρασιδαίοι, 20 από το Κολοκυθάκι Βεντζίου Γρεβενών: οι Θεοδωριδαίοι, οι Μαυριδαίοι από τη Κιβωτό Γρεβενών οι Πουρσαλιδαίοι μια οικογένεια και από τη Μερσίνα Γρεβενών λίγοι. Από τα χωριά της Κοζάνης (Ροδίτη και άλλα) η οικογένεια Φούντογλου. Από την περιοχή Βοΐου -Τσοτιλίου, Βροντή η οικογένεια Αθανασιάδη. Από το χωριό Όρμα Έδεσσας 15 οικογένειες και από τη Λεπτοκαρυά (Λιτοβόι) οι Μοσχιδαίοι, οι Κυργεριδαίοι και άλλοι.

Τα πρώτα σπίτια κατασκευάζονται με μόνωση από κανάβια του κάμπου (ίσως καλαμιές που τις έπλεκαν μεταξύ τους) και καλαμωτή για σκεπή. Το 1949 αρχίζουν να χτίζονται τα πρώτα πλίθινα σπίτια. Πλινθοποιεία υπήρχαν 2 στο χωριό. Το πρώτο στην ανατολική μεριά (κοντά στο σημερινό γήπεδο) και το δεύτερο στην δυτική πλευρά όπου εγκαταστάθηκαν οι οικογένειες από το Ελεύθερο. Τις ξυλοσκεπές τις έκαναν με ξύλα που έπαιρναν από τις λεύκες που αφθονούσαν στον βάλτο.

## Απογραφές πληθυσμού
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας
Παλιπεριδόνη

Η **παλιπεριδόνη**, που πωλείται με την επωνυμία **Invega** μεταξύ άλλων, είναι άτυπο αντιψυχωτικό. Διατίθεται στο εμπόριο από την Janssen Pharmaceutica. Η παλιπεριδόνη είναι ο κύριος ενεργός μεταβολίτης του παλαιότερου αντιψυχωσικού ρισπεριδόνη. Ενώ ο μηχανισμός δράσης είναι άγνωστος, θεωρείται ότι η παλιπεριδόνη και η ρισπεριδόνη δρουν με παρόμοιο, αν όχι ίδιο, μηχανισμό.

Το Invega είναι ένα παρασκεύασμα παρατεταμένης αποδέσμευσης της παλιπεριδόνης που χρησιμοποιεί το σύστημα παρατεταμένης αποδέσμευσης OROS για να επιτρέπει τη χορήγηση μιας φορά την ημέρα. Η παλιπεριδόνη χρησιμοποιείται κυρίως για τη θεραπεία της σχιζοφρένειας και της σχιζοσυναισθηματικής διαταραχής.
Η παλμιτική παλιπεριδόνη είναι ένα ενέσιμο παρασκεύασμα μακράς δράσης παλμιτοϋλ εστέρα παλιπεριδόνης που ενδείκνυται για ένεση μία φορά κάθε 28 ημέρες μετά από μια αρχική περίοδο τιτλοποίησης.

Χρησιμοποιείται για τη θεραπεία της σχιζοφρένειας και της σχιζοσυναισθηματικής διαταραχής. Σε μια μελέτη του 2013 που συνέκρινε 15 αντιψυχωσικά φάρμακα στην αποτελεσματικότητα στη θεραπεία των σχιζοφρενικών συμπτωμάτων, η παλιπεριδόνη κατατάχθηκε στην πέμπτη θέση και έδειξε αποτελεσματικότητα υψηλού επιπέδου. Ήταν 10-14% πιο αποτελεσματική από την αλοπεριδόλη, την κουετιαπίνη και την αριπιπραζόλη, 11% λιγότερο αποτελεσματική από τη ρισπεριδόνη (4η) και 43% λιγότερο αποτελεσματική από την κλοζαπίνη (1η).

## Παραπομπές


Κατηγορία:Πιπεριδίνες
Κατηγορία:Λακτάμες
Κατηγορία:Άρθρα με αλλαγμένο αναγνωριστικό EBI
Κατηγορία:Αντιψυχωσικά
Κατηγορία:Αζόλες
Κατηγορία:Οργανικές ενώσεις φθορίου
Κατηγορία:Πυριμιδίνες
Κωνσταντίνος Πηλαδάκης

Ο **Κωνσταντίνος Πηλαδάκης** (γενν. Αθήνα, 17 Αυγούστου 1966) είναι Έλληνας επιχειρηματίας.

## Βιογραφία
Γεννήθηκε στις 17 Αυγούστου 1966, γόνος Ελλήνων της Αιγύπτου. Αποφοίτησε από τη Σχολή Μωραΐτη.

Έχει δραστηριοποιηθεί σε εμπόριο, αεροπορικές εταιρείες, τηλεπικοινωνίες, real estate, καζίνο και ποδοσφαιρικές ανώνυμες εταιρείες.

Ίδρυσε το 1996 τα πολυκαταστήματα Virgin Megastores με τη στήριξη του Ρίτσαρντ Μπράνσον και στη συνέχεια απέκτησε τα καζίνο Αλεξανδρούπολης, Ρίου-Αχαΐας και Κέρκυρας με χρηματοδότηση από τον Ανδρέα Βγενόπουλο. Το 1993 χρεοκόπησε η αεροπορική εταιρεία του Southeast European Airlines (SEEA), η οποία εξυπηρετούσε την Virgin Atlantic στην Ελλάδα.

Ήταν Πρόεδρος και Διευθύνων Σύμβουλος της δισκογραφικής εταιρείας V2 Records Hellas και της COSMO – ΜΕΓΑΛΑ Α.Ε.Ε. (συνεταιρισμός με COSMOTE Κινητές Τηλεπικοινωνίες Α.Ε.).

Στον χώρο του ποδοσφαίρου, ήταν πρόεδρος και βασικός μέτοχος στην ΠΑΕ ΑΕΛ για 8 χρόνια, ενώ για τρία άλλα χρόνια ήταν και πρόεδρος στον Ηλυσιακό.

Βραβεύτηκε από τον Μπούτρος Μπούτρος - Γκάλι στα βραβεία Leaders of the year 2003 ως ο καλύτερος νέος επιχειρηματίας της χρονιάς.

Στα τέλη του 2024, η Αρχή Καταπολέμησης της Νομιμοποίησης Εσόδων από Εγκληματικές Δραστηριότητες εξέδωσε αναλυτική Διάταξη, που περιγράφει λεπτομερώς τις δραστηριότητες του επιχειρηματία, των εταιρειών του, καθώς και επτά ακόμη φυσικών προσώπων. 

Με διάταξη στις 12 Δεκεμβρίου 2024, δέσμευσε το σύνολο της περιουσίας του επιχειρηματία, με σκοπό τη διαλεύκανση για τα αδικήματα της φοροδιαφυγής, της απάτης και της νομιμοποίησης εσόδων από εγκληματικές δραστηριότητες.

## Προσωπική ζωή
Έχει κάνει δύο γάμους. Από τον πρώτο, με τη σχεδιάστρια μόδας Σόφη Δελούδη απέκτησε έναν γιο, τον Μάνο, το 1997. Από τον δεύτερο γάμο (2004-2011) με την ηθοποιό-παρουσιάστρια Ντορέττα Παπαδημητρίου απέκτησε ακόμη δύο γιους, τον Διονύση και τον Φίλιππο. Στον γάμο αυτό, κουμπάρος ήταν ο τραγουδιστής Αντώνης Ρέμος. 

Από το 2011 έως το 2018 ήταν σε σχέση με την τραγουδίστρια Ειρήνη Παπαδοπούλου.  

Από το 2020 έως το 2024 ήταν σε σχέση με την ηθοποιό-μοντέλο Ναυσικά Παναγιωτακοπούλου. 

## Παραπομπές


Κατηγορία:Έλληνες επιχειρηματίες
Μπεν Κάρντιν

Ο **Μπένιαμιν Λούις Κάρντιν** (αγγλικά: *Benjamin "Ben" Louis Cardin*, 5 Οκτωβρίου 1943), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία του Μέριλαντ από τον Ιανουάριο του 2007. Είναι μέλος του Δημοκρατικού Κόμματος. 

Από τον Ιανουάριο του 2021, διατελεί ως πρόεδρος της Επιτροπής Μικρών Επιχειρήσεων και Επιχειρηματικότητας της Γερουσίας των Ηνωμένων Πολιτειών.  

Προηγουμένως, είχε υπηρετήσει ως Μέλος της Βουλής των Αντιπροσώπων των ΗΠΑ για την 3η περιφέρεια του Μέριλαντ (1987-2007), ως 103ος Πρόεδρος της Βουλής των Αντιπροσώπων του Μέριλαντ (1979-1987), καθώς και ως Μέλος της Βουλής των Αντιπροσώπων του Μέριλαντ από την 42η περιφέρεια (1967-1987). 

Από το 1967, βρίσκεται αδιάκοπα σε δημόσιο αξίωμα, χωρίς να έχει ηττηθεί σε καμία εκλογική μάχη. 

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Μέριλαντ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Εβραίοι
__ΕΥΡΕΤΗΡΙΟ__
Μπιλ Κάσιντι

Ο **Ουίλλιαμ Μόργκαν Κάσιντι** (αγγλικά: *William "Bill" Morgan Cassidy*, 28 Σεπτεμβρίου 1957), είναι Αμερικανός πολιτικός και ιατρός, που υπηρετεί ως Γερουσιαστής των Ηνωμένων Πολιτειών για την Λουιζιάνα από το 2015. Είναι μέλος του Ρεπουμπλικανικού Κόμματος. 

Έχει υπηρετήσει επίσης και ως Μέλος της Βουλής των Αντιπροσώπων των ΗΠΑ για την 6η περιφέρεια της Λουιζιάνας από το 2009 έως το 2015, καθώς και ως Μέλος της Γερουσίας της Λουιζιάνας για την 16η περιφέρεια από το 2006 έως το 2009. 

## Παραπομπές

Κατηγορία:Γερουσιαστές των ΗΠΑ
Κατηγορία:Λουιζιάνα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί παθολόγοι
Κατηγορία:Αμερικανοί πολιτικοί
Κατηγορία:Μέλη της Βουλής των Αντιπροσώπων (ΗΠΑ)